# Frederic Edwin Church
| Frederic Edwin Church |

|  | Grabom - Idja ke Andes rodega |

| Frederic Edwin Church |

|  | Grabom - Idja ke Andes rodega |

| Tuveli icde Lingeropa |


Frederic Edwin Church
{{Korikaf kroj|korik=Frederic Edwin Church|evleem=1826-1900|kira=[[Amerika]]f lingesik}}
{{Teliz toza}}
'''Frederic Edwin Church''' ba 04/05/1826 koe Hartford (&nbsp;Connecticut galdolk&nbsp;) koblir aze ba 07/04/1900 koe Greenport (&nbsp;New York galdolk&nbsp;) mulufter. Tir amerikaf patectoyaf lingesik, i tan nelkaf kaatoesik va [[Hudson Bost serna]].

=== Blirizva ===
Erbakiruca ke gadikye, i ke rogopik is truliasik dere vanpitis taneagadesik va ravaldasu sistu, nover da Frederic Edwin Church va yamba abditcon ektudar. Mali san-anyustdafa klaa, moi kakevera jupayana gan Daniel Wadsworth, i gan vegungik is nik ke Church yasa, jotaf Frederic vanpir koe Catskill tanaf tavembik ke [[Thomas Cole]] redusik va [[Hudson Bost serna]]. Stekeon, Church wetce ematcokilik ke toleafa oxila ke bat amerikaf yambaf lizor di zo torigir.

Bak 1849 gu Amerikaf Cultim ta Zovdara zo libur ise vanpir tel lojotaf bewik ke bat rijay. Kadimion va taneaf zolonaf grabom pu Wadsworth Atheneum tcila ke Hartford doler.

Bak 1850 va [[New York]] koirubar ise va patectoy ke New England gola wan linger. Banugale, mali imwugal kali muvugal tandeon gikoyar, loviele lanison, zovdatason. Ba kot fentugal koe lingexo va int inker ise va trutcapa male inyon lordeks gilinger. Dro ke inyona trutca adre tugijawer. Bata taneafa rekola ke grabomeem ke Church va martig ke Thomas Cole feliik ware danupur, voxen konaka anulaca ke inafi rali ixam remrud. Voldum Cole gogolase va turietavan is riwe vundopaf buneks ke patectoy, Church va nakila gesiasa va bli is tuca abdualbar, koe zikexa lize va kulafa ukafa luistava kosaver, i va luistava dem yona kerinda ik kadulinda ik kramteukinda, spueson laneke tupizasa va trutca. 

Kalion sposaf koe Amerika  gu ctakaf patectoy, Church gu aryon lingesik va int soe illtcalar, tugedrason va intafa koswanuca, jontikviele divrozason va divepatectafo xo. Koe geefa Amerika remi konak aksat tolon koyar. Koe [[Quito]] kelu ke [[Ekuadora]] jonvieleper. Inafa taneafa koyara bak 1853 dilizer. Ba bata vula ke klepa, Church gan rietova ke [[Alexander von Humboldt]] germanaf tawavopik icde tawava is ug is dark zo turestar. Humboldt va yambik al budayar enide sin va anulafa altoza ke Andes rodega lajukaatoed. Church moo conyuta ke Humboldt koyar. Bak 1857 koe Ekuadora is [[Kolombia]] gire worar. Inafa trutca ke bana rekola tid kiewatcapa. ''[[Idja ke Andes rodega (trutca ke Church)|Idja ke Andes rodega]]'' trutcapa, lumkirafa gu 150 cm- x 300 cm-, bak 1859 pu woltendan saneg zo divnedir. Church va ina koe apton koafina bonta dem marwida is pia inker ise va worara kodroar. Va burkafa bifa redur. Batcoba tir davafa kiewatca. Mila trutca ika 10000 $ talolk zo doler, i ika lodontinafo dro banugale mu amerikaf blis lingesik. Church gu «&nbsp;[[Michelangelo]] ke patectoy&nbsp;» bam ikayoltar.

Bak 1860 erbakirauca nover da Church va dielxepe koe Greenport poke Hudson bost luster ise va Isabel Carnes kurer. Bak 1865 Frederic nazbeikye koblir, kaiki toloy ar nazbeik kalion mulufteyes bak 1863. Moe kesi ke pilkot va mona koswana gan Persa volmiv toz vegedur lize bak 1872 kotafa yasa koirubar. Remi toloya direfa tanda, Church koe [[Europa]] is [[Pokefa Roneka]] koyar. Sagaf gu giltira, va jontik lordeks zovdar. Konak ta lingera va trutca kaiki dimlapira ko [[Tanarasokeem|Amerika]] zo faveted.

Sfianues mali 1876, Church gu ronenuba zo wandesipir nume leote rodelinger. Gu volfakafa tolravera va int eyoder nume ika azilafa ugda va taltenuba lajufaver nume yona trutca wan rowarzer, vox ton loriaf armor.

Remi tolsanda ke blira, yambik va lok ke fa gu tulistara va intafa mona ke Olana ektur. Ba 07/04/1900 awalker aze koe awalkikxo ke Spring Grove koe Hartford (&nbsp;Connecticut galdolk&nbsp;) zo kotawar.

== Trutca ==

== Dere rupec ==
{{GKT|[[Trutceem ke Church]]}}

== Stragela ==
{{ChurchStragela2}}
== Ara vuestexa ==
{{Vuestexeem}}
|style="vertical-align: top;"|
{{Lingesik
| yolt = Frederic Edwin Church
| ewava = Frederic_Edwin_Church_-_Brady-Handy.jpg
| pebuda = Frederic Edwin Church, afigasuteks gan Mathew Brady, moni 1855-1865
| koblira = 04/05/1826
| koblixo = [[Hartford]], [[Tanarasokeem]]
| awalkera = 07/04/1900
| awalkexo = Greenport, Tanarosokeem
| vedeyot = [[Amerika]]
| eba = [[:Category:Lingeropa|Lingeropa]]
| serna = [[Lingeropafa pestakeva|Pestakeva]], [[Hudson Bost serna]]
| grabom = <br>
* ''[[Idja ke Andes rodega (trutca ke Church)|Idja ke Andes rodega]]''
}}
{{Tuveli:Lingeropa teliz|}}
|}

[[Loma:Lingeropa|Church (Frederic Edwin)]]
[[Loma:Amerikaf lingesik|Church (Frederic Edwin)]]
[[Loma:XIX-eafa decemda|Church (Frederic Edwin)]]
[{"title": "| Frederic Edwin Church |", "data": {"Koblira": "04/05/1826, \u00b7 Hartford, Tanarasokeem", "Awalkera": "07/04/1900, \u00b7 Greenport, Tanarosokeem", "Vedeyot": "Amerika", "Eba": "Lingeropa", "Serna": "Pestakeva, Hudson Bost serna"}}]